07 โชว์

ประวัติ

รายการ "07 โชว์" สร้างโดย เจเอสแอล ออกอากาศครั้งแรกในปี พ.ศ. 2540 โดยเสนอเป็นประจำทุกเย็นวันอาทิตย์ ทางช่อง 7 สี โดยเป็นรายการสดประเภทวาไรตี้โชว์ ที่เสนอเรื่องเพลง ละคร และเกมการแข่งขัน ด้วยรูปแบบการนำเสนอที่สนุกสนาน ตื่นเต้น เข้าถึงผู้ชมได้ง่าย ลักษณะการถ่ายทำใช้ห้องส่งของเจเอสแอล แล้วทำการถ่ายทอดสดผ่านสถานีไปยังผู้ชมทั่วประเทศ รายการนี้ได้รับความนิยมอย่างต่อเนื่อง และยังได้สร้างศิลปินนักร้อง รวมทั้งนักแสดงมากมาย จนถึงปัจจุบัน
รายการออกอากาศครั้งสุดท้ายเมื่อวันอาทิตย์ที่ 17 ตุลาคม พ.ศ. 2553 โดยเปลี่ยนเป็นรายการ กิ๊กดู๋ (ปัจจุบันใช้ชื่อว่า กิ๊กดู๋ สงครามเพลงเงินล้าน ทางสถานีโทรทัศน์พีพีทีวี เอชดี ช่อง 36) ร่วมกับบริษัท ทริปเปิ้ลทู จำกัด ซึ่งเริ่มออกอากาศตั้งแต่วันที่ 24 ตุลาคม 2553 รวมระยะเวลาการออกอากาศได้ 23 ปี (หากเริ่มนับจากรายการ วิก 07 และ ศูนย์ 07 อย่างต่อเนื่อง)

นักแสดงประจำรายการ

จาตุรงค์ พลบูรณ์(มกจ๊ก) 2540 - 2544
โก๊ะตี๋ อารามบอย 2540 - 2544
ยาว อยุธยา 2540- 2543
สีหนุ่ม เชิญยิ้ม 2540 - 2544

ดวลไมค์ดวลมุก

จะเป็นการนำเสนอความสนุกสนานผ่าน 4 พิธีกรร่วมในช่วงนี้(จาตุรงค์,โก๊ะตี๋,ยาว,สีหนุ่ม) โดยในแต่ละสัปดาห์จะเชิญแขกรับเชิญมาร่วมโชว์และพูดคุยต่างๆในประเด็นนั้นๆ ซึ่งช่วงนี้จะเน้นความสด ไหวพริบ ปฏิฏาณ และหยิบเหตุการณ์ปัจจุบันมานำเสนอแบบทันด่วน

โชว์ฮอต คนฮิต

จะเป็นช่วงการแสดงโชว์จากศิลปินค่ายต่างๆ

มิวสิคแอ็คชั่นโชว์ (รูปแบบแรก)

โดยก่อนร้องเพลง ให้ผู้เข้าแข่งขันเลือกป้ายมา 1 ป้าย จาก 3 แผ่นป้าย เพื่อเลือกเรียงลำดับการร้องเพลง หลังเลือกป้ายแล้ว ผู้เข้าแข่งขันต้องร้องเพลงที่เลือกมา เพื่อขอคะแนนโหวตจากผู้ชมทางบ้านที่โทรศัพท์โหวตกันเข้ามา เมื่อร้องครบทั้ง 3 คนแล้ว พิธีกรจะประกาศผลคะแนนโหวต ถ้าผู้แข่งขันคนไหนมีคะแนนโหวตน้อยที่สุดจะตกรอบทันที ส่วนอีก 2 คนที่เหลือ จะเข้าไปสู่รอบต่อไป ส่วนคนที่ตกรอบแรกผู้ชมทางบ้านที่โหวตกันเข้ามา จะได้รับเงินรางวัล 5,000 บาท
ทั้งนี้ในช่วงปลายปี2542 ถึงกลางปี2543 ได้เพิ่มช่วงพิเศษ "พบโชค พบฟาบูโลโซ" ซึ่งเป็นการแจกรางวัลพิเศษเพิ่มเติม โดยจะไปค้นหาผู้โชคดีที่ใช้ผลิตภัณฑ์ทำความสะอาดบ้าน "ฟาบูโลโซ" ซึ่งเป็นผู้สนับสนุนหลักในช่วงนี้ โดยผู้โชคดีที่ใช้ผลิตภัณฑ์ดังกล่าว จะต้องเลือกแผ่นป้าย 3 แผ่นป้าย เพื่อเลือกหมายเลขเชียร์ผู้เข้าแข่งขัน หากหมายเลขที่เลือกมาทำคะแนนโหวตสูงสุด ผู้โชคดีจะได้รับเงินรางวัล 10,000 บาท แต่ในทางกลับกัน ถ้าคะแนนโหวตน้อยกว่า ก็จะได้รับเงินรางวัล 3,000 บาท

แอ็คชั่นผจญภัย (รูปแบบแรกและรูปแบบที่ 5)

ในรอบนี้ผู้ที่เข้ารอบทั้ง 2 คนจะมีแผ่นป้ายผู้สนับสนุนหลักทั้งหมด 12 ป้าย โดยหลังแผ่นป้ายจะเป็นเกมต่างๆ ถ้าเปิดเจอแผ่นป้ายที่เป็นเกมก็เล่นเกมตามที่ป้ายบอก ภายในเวลา 60 วินาที เมื่อคนใดคนหนึ่งเล่นเกมเสร็จก่อนหมดเวลาจะถือว่าชนะทันที หรือเมื่อหมดเวลา หากผู้แข่งขันคนไหนทำผลงานได้ดีกว่าก็จะได้คะแนนในเกมนี้ไป โดยผู้ชนะจะได้ 100 คะแนน ส่วนผู้แพ้ได้ 50 คะแนน ถ้าผู้แข่งขันคนไหนชนะทั้ง 2 เกม(คะแนนรวม 200 คะแนน)ก็จะได้เข้ารอบแจ็คพ๊อตทันที ส่วนผู้ที่มีคะแนนน้อยกว่าจะตกรอบทันที พร้อมกับได้รับเงินรางวัลปลอบใจ 20,000 บาท ส่วนผู้ชมทางบ้านที่โทรศัพท์โหวตกันเข้ามา จะได้รับเงินรางวัล 10,000 บาท เกมนี้เริ่มใช้ตั้งแต่ปี2540-2541
ในรูปแบบที่ 5 จะมีแผ่นป้าย 16 ป้าย แต่ละไม่กี่ป้ายจะเป็นเกมต่าง,เงินรางวัลต่างๆ,ผู้สนับสนุนหลัก (ผู้สนับสนุนในรอบนี้คือ แอทแทคต่อมาเป็นมาจิคลีนและบิ๊กตามลำดับ) ถ้าหากว่าเจอเกมตามป้ายก็เล่นเกมตามป้ายที่เขาบอกแล้วถ้าคนใดคนหนึ่งเสร็จก่อนคนนั้นจะชนะและเกมจากป้ายจะหยุดลง ถ้าใครสะสมเงินรางวัลหรือพร้อมทั้งสะสมคะแนนเยอะสุดเข้ารอบ
เกมนี้เริ่มใช้ตั้งแต่ปี 2544-2545

แอ็คชั่นผจญภัย (รูปแบบที่ 2)

ในรอบนี้จะมีกุญแจในกรง 16 ดอก และตู้ในกรง 16 ตู้ โดยให้ผู้ที่เข้ารอบทั้ง 2 คน เข้าไปแข่งทีละคนภายในเวลา 90 วินาที โดยด่านแรกให้ไปเปิดแผ่นหาแท่งผลึก จากนั้นให้ไปที่ปุ่มเหยียบเมื่อเหยียบครบจนได้เสียงสัญญาณแล้ว ก็จะไปหยิบกุญแจเพื่อไขตู้เปิดหาแท่งผลึกหรือว่าหากุญแจเรื่อยๆจนกว่าจะหมดเวลา ถ้าใครเจอกุญแจแล้วไขประตูออกถึงเส้นชัยของคนใดคนหนึ่งเกมก่อนเปิดป้ายจะหยุดลงทันที จากนั้นจะมานับจำนวนแท่งผลึกที่หยิบได้(เช่น 6 แท่งได้เปิด 6 แผ่นป้าย) ถ้าใครเปิดตู้เจอการ์ดได้น้อย คนนั้นจะเปิดได้น้อย หลังจากนั้นจะมีแผ่นป้ายผู้สนับสนุนทั้งหมด 12 ป้ายซึ่ง จะมี 0 อยู่ 4 ป้าย เลข 3,000 อยู่ 4 ป้าย เลข 5,000 อยู่ 4 ป้าย ผู้แข่งขันท่านใดสะสมเงินรางวัลได้มากที่สุดจะได้เข้าไปเล่นในรอบแจ็กพอตทันที ส่วนผู้ที่ตกรอบจะได้รับเงินรางวัลปลอบใจ 20,000 บาท และผู้ชมทางบ้านที่โทรศัพท์โหวตกันเข้ามา จะได้รับเงินรางวัล 10,000 บาท ผู้สนับสนุนหลักในรอบนี้คือผงซักฟอกบิ๊ก เกมนี้เริ่มใช้ตั้งแต่ปี2541-2542

แอ็คชั่นผจญภัย (รูปแบบที่ 3,รูปแบบที่ 4)

ในรอบนี้ผู้แข่งขัน 2 คนที่เข้ารอบ จะต้องเลือกป้าย "บิ๊ก" ซึ่งมีให้เลือก 2 ป้ายคือขนาด 5,000 กรัม และ 200 กรัม เพื่อเลือกว่าจะได้ลูกบอลสีอะไร โดยที่ด้านหลังของแผ่นป้าย จะมีรูปลูกบอลสีน้ำเงินหรือสีส้ม อย่างละ 1 สี หลังจากเลือกป้ายแล้ว โดยมีลูกบอลในอ่าง 16 ลูก เป็นลูกบอลสีน้ำเงินและสีส้ม อย่างละ 8 ลูกที่เหลือจะเป็นสีอื่น โดยให้ผู้เข้าแข่งขันลงไปที่อ่างบอลเพื่อหยิบลูกบอลหลังจากที่เปิดแผ่นป้ายก่อนเล่นเกม จากนั้นผู้เข้าแข่งขันจะต้องชู้ตลูกบอลจากอ่างเพื่อเข้าห่วงตามแผ่นป้าย  โดยแท่นแผ่นป้ายจะหมุนไปเรื่อยๆ มีเวลา 2 นาที ถ้าชู้ตลงห่วงตาข่ายจากป้ายไหน จะมีผลต่อการเปิดป้ายนั้นๆ (เช่นเข้า 8 ห่วง ได้เปิด 8 แผ่นป้าย)  ถ้าผู้เข้าแข่งขันทั้ง 2 คน ชู้ตบอลเข้าห่วง 8 ห่วงเท่ากัน เกมก่อนเปิดป้ายเงินรางวัลจะหยุดลงทันที  โดยหลังแผ่นป้ายผู้สนับสนุนรายการ 16 ป้าย จะมี 0,3000,5000 และป้ายผู้สนับสนุนหลัก(ซึ่งมีค่าถึง 10,000) อย่างละ 4 แผ่นป้าย ผู้แข่งขันท่านไหนสะสมเงินรางวัลได้มากที่สุด จะผ่านเข้าสู่รอบแจ็คพอตทันที ส่วนผู้ที่ตกรอบจะได้รับเงินรางวัลปลอบใจ 20,000 บาท และผู้ชมทางบ้านที่โทรศัพท์โหวตกันเข้ามา จะได้รับเงินรางวัล 10,000 บาท ผู้สนับสนุนหลักในรอบนี้คือผงซักฟอกบิ๊ก เกมนี้เริ่มใช้ตั้งแต่ปี2542-2543
ต่อมาได้มีการเปลี่ยนกติกาและฉากบางส่วนโดยการยกเลิกการเปิดแผ่นป้ายหาสีลูกบอลก่อนเล่นเกม,เปลี่ยนสีลูกบอลจากสีน้ำเงินและสีส้มเป็นสีน้ำเงินและสีเขียว,เปลี่ยนจากบอลสีอื่นในอ่างเป็นโฟมในอ่าง,เพิ่มอุโมงค์และเปลี่ยนจากแท่นแผ่นป้ายหมุนเป็นกำแพงแผ่นป้าย แต่กติกาที่เหลือยังเหมือนเดิม โดยจะมีลูกบอลในอ่าง 16 ลูก แบ่งเป็นสีน้ำเงินและสีเขียว อย่างละ 8 ลูก โดยให้ผู้เข้าแข่งขันลงไปที่อ่างโฟมเพื่อหยิบลูกบอล จากนั้นให้ลอดอุโมงค์ เมื่อถึงที่แท่นแผ่นป้ายแล้ว ให้หยิบลูกบอลแล้วปาใส่ช่อง ภายในเวลา 2 นาที โดยจะวัดจากการปาลูกบอลเข้าช่อง(เช่นเข้า 8 ช่อง ได้เปิด 8 แผ่นป้าย) ถ้าผู้เข้าแข่งขันทั้ง 2 คน ปาบอลเข้าช่อง 8 ช่อง เท่ากัน เกมก่อนเปิดป้ายเงินรางวัลจะหยุดลงทันที โดยหลังแผ่นป้ายผู้สนับสนุนหลักมีทั้งหมด 16 ป้าย แบ่งเป็น 0 อยู่ 4 ป้าย เลข 3,000 อยู่ 4 ป้าย เลข 5,000 อยู่ 4 ป้าย และป้ายผู้สนับสนุนหลัก(ซึ่งมีค่าถึง 10,000) 4 แผ่นป้าย ผู้แข่งขันท่านไหนสะสมเงินรางวัลได้มากที่สุด จะผ่านเข้าสู่รอบแจ็คพอตทันที ส่วนผู้ที่ตกรอบจะได้รับเงินรางวัลปลอบใจ 20,000 บาท และผู้ชมทางบ้านที่โทรศัพท์เชียร์กันเข้ามา จะได้รับเงินรางวัล 10,000 บาท ผู้สนับสนุนหลักในรอบนี้คือผงซักฟอกแอคแทค เกมนี้เริ่มใช้ตั้งแต่ปี2543-2544

รอบตัดสิน (รูปแบบปี 2546-2547)

โดยในรอบนี้จะผู้สบับสนุนอยู่ 18 ป้าย โดยมีเลข 0 - 15 อย่างละ 1 ป้าย ป้ายแจ็คพอต 3 ป้าย (ผู้สบับสนุนในรอบนี้คือ ถั่วลันเตาอบกรอบ สแน็คแจ๊ค) โดยให้แต่ละทีมเลือกป้ายครั้งละ 1 ป้าย เพื่อหาคะแนน ทีมไหนทำคะแนนได้เยอะกว่าเป็นผู้ชนะ แต่ถ้าในกรณี เจอป้ายแจ็คพอต ทีมนั้นจะชนะโดยอัตโมมัติทันที ทีมไหนชนะครบ 2 รอบ จะเข้าสู่รอบแจ็คพอตทันที

รอบตัดสิน (รูปแบบปี 2547-2548)

โดยในรอบนี้จะมีแผ่นป้ายผู้สบับสนุนหลักอยู่ 16 ป้าย โดยมีป้าย 1,000 คะแนน 4 ป้าย 2,000 คะแนน และ 3,000 คะแนน อย่างละ 3 ป้าย ป้ายโบนัส (รูปจักรยาน) และป้ายหยุด (รูปล้อจักรยาน) อีกอย่างละ 3 ป้าย (ผู้สบับสนุนในรอบนี้คือ รถจักรยานเทอร์โบ) โดยกติกาคือทีมผู้เข้าแข่งขันที่ชนะจากการโหวตทางบ้านเลือกแผ่นป้าย ใครมีคะแนนมากกว่า หรือ เปิดครบ 13 ป้าย โดยไม่เจอตัวหยุดเลย เข้ารอบแจ๊คผอต ใครน้อยกว่าตกรอบ

รอบตัดสิน (รูปแบบปี 2549-2550)

โดยในรอบนี้จะผู้สบับสนุนหลักอยู่ 14 ป้าย โดยมีรูปหน้าพิธีกรทั้ง 5 คน คนละ 3-4 ป้าย (ในแต่ละสัปดาห์) โดยแต่ละคนมี - 300 , - 500 , -1,000 และ 10,000 คะแนน (ผู้สบับสนุนในรอบนี้คือ รถจักรยานเทอร์โบ ต่อมาเปลี่ยนเป็น แป้งเบบี้มายด์) โดยให้ทีมดารารับเชิญเลือกทีมละ 1 ป้าย เจอพิธีกรคนไหน คนนั้นต้องเตรียมตัวร้องเพลงทันที (ในกรณีที่เปิดเจอป้ายติดลบ คะแนนโหวตของทีมพิธีกรจะถูกลบจากแผ่นป้ายที่เปิดไว้ทันที ในกรณีที่เจอป้าย 10,000 คะแนน ทีมที่เปิดเจอจะได้รับเงินรางวัล10000บาททันที)

รอบตัดสิน (รูปแบบปี 2552-2554)

โดยในรอบนี้จะมีแผ่นป้ายผู้สบับสนุนหลักอยู่ 14 ป้าย โดยมีป้ายพีธีกร (ยกเว้นคุณสัญญา) และผู้ชนะจากการประกวด สู่ฝันปั้นดาวอีก 3 คน เป็น 7 คน ต่อมาเป็นเพิ่มเชาเชาและเป็น 16 แผ่นป้าย (ผู้สบับสนุนในขณะนั้นคือ กาแฟเนเจอร์กิ๊ฟ) โดยให้ดารารับเชิญทั้ง 2 ทีมเลือกป้าย โดยรอบแรก เลือกแถวบน และรอบสอง เลือกแถวล่าง จนครบ 4 คนในแต่ละรอบ โดยต้องเล่นเกมให้ชนะทีมพิธีกร ถ้าชนะในแต่ละรอบได้ ก็จะได้รับเงินรางวัล 10,000 บาท

แอ็คชั่นแสนอึด (รูปแบบแรก)

ในรอบนี้จะมีเหรียญจำนวน 20 เหรียญในถังน้ำ(เหรียญรูปรีจอยส์สีเขียว) ส่วนที่เหลือจะเป็นเหรียญ07สีเขียวเช่นกันแต่จะซีดกว่า โดยให้ผู้เข้าแข่งขันลงไปในถังแล้วใส่แว่นเพื่องมหาเหรียญภายในเวลา 1 นาที จากนั้นพิธีกรจะทำการนับเหรียญ โดยเหรียญที่หยิบมาได้(ที่ไม่ใช่ลาย07) มีค่าเหรียญละ 3,000 บาท ถ้าผู้เข้าแข่งขันสามารถเก็บเหรียญได้ครบ 20 เหรียญ เกมจะหยุดลงและจะได้รับเงินรางวัล 100,000 บาท แต่ถ้าหากไม่ถึง 20 เหรียญจะได้รับเงินเท่าที่ทำได้ โดยถ้าเงินรางวัลในรอบที่แล้ว ทำได้มากกว่าในรอบนี้ ก็จะได้รับเงินรางวัลในส่วนนี้ไป ผู้สนับสนุนหลักในการชิงโชคคือแชมพูรีจอยส์(ในช่วงแรกเป็นผลิตภัณฑ์ทเวลฟ์พลัส,ปลาสวรรค์ทาโร่และคนอร์ รสทิพ) เกมนี้เริ่มใช้ตั้งแต่ปี 2540 - 2545
นอกจากนี้ยังเพิ่มรางวัลพิเศษให้กับผู้ชมทางบ้านและด่านพิเศษของรอบแจ๊คผอต โดยผู้แข่งขันจะต้องเลือกป้ายว่า จะจับชิ้นส่วนของกองชิ้นส่วนผลิตภัณฑ์ไหน โดยมีป้ายหมูและไก่อย่างละป้าย ภายหลังเปลี่ยนเป็นวิธีการเลือกเป็นไขลูกบอลจากตู้ ซึ่งรูปแบบแรกไม่มีการเปิดป้ายก่อนจับรางวัลหรือไขลูกบอลจากตู้ก่อนจับรางวัล หากชิ้นส่วนของผู้ชมทางบ้านที่ส่งเข้ามาทายจำนวนเหรียญได้ตรงกับผู้แข่งขันที่ทำไว้ จะได้รับทองคำหนัก 10 บาททันที แต่ถ้าทายไม่ตรงกัน จะได้รับทองคำหนัก 1 บาทแทน(โดยจำนวนรางวัลน้ำหนักทองคำจะเพิ่มไปเรี่อยๆ จนครบ 100 บาทหรือจนกว่าจะมีคนทายถูกในสัปดาห์นั้นๆ) 
พอถึงด่านพิเศษจะมี 12 ป้าย แบ่งเป็นจำนวนเงินรางวัลต่างๆ ผู้เข้าแข่งขันต้องเลือกป้าย1ป้าย ได้ไปเท่าไรได้ไปเท่านั้น เกมนี้เริ่มใช้ตั้งแต่ปี พ.ศ2540-2542
ต่อมาได้เปลี่ยนเป็น 6 ป้าย แบ่งเป็นน้ำหนักทองต่างๆ ผู้เข้าแข่งขันต้องเลือกป้าย1ป้าย ได้ไปเท่าไรได้ไปเท่านั้น เกมนี้เริ่มใช้ตั้งแต่ปี พ.ศ. 2543-2544
ผู้สนับสนุนหลักในการชิงโชคคือทเวลฟ์พลัสต่อมาเป็นทาโร่,ผลิตภัณฑ์วัตถุปรุงแต่งรสอาหารคนอร์รสทิพ ตามลำดับ ส่วนผู้ชมทางบ้านที่โทรศัพท์เชียร์กันเข้ามา จะได้รับเงินรางวัล 15,000 บาท

รอบแจ็กพอต (รูปแบบที่ 2)

ในรอบให้ผู้เข้าแข่งขันที่เข้ารอบแจ็กพอตทั้ง 3 คน ชักคันโยกและให้ระดับน้ำจนถึงขีดทางรายการกำหนดไว้ภายในเวลา 90 วินาที ถ้าเวลาหมดคิดตามคันโยกที่ผู้เข้าแข่งขันทั้ง 3 สะสมไว้ มีตั้งแต่ระดับ 3,000 / 5,000 / 10,000 / 50,000 และ  100,000 บาท หากหมดเวลาในระดับน้ำเท่าไหร่ ก็จะได้รับเงินเท่าที่ทำได้กลับบ้านไป ผู้สนับสนุนหลักในการชิงโชคคือแชมพูรีจอยส์ เกมนี้เริ่มใช้ตั้งแต่ปี2545-2546

รอบแจ็กพอต (รูปแบบที่ 3)

ในรอบให้ผู้เข้าแข่งขันทั้ง 4 คน ที่เข้ารอบแจ็กพอตส่งตัวแทน 3 คน นั่งแท่นหมุนโดยหมุนแท่นหมุนจนครบ 10 รอบ โดยรอบแรกหมุน 30 วินาที ส่วนรอบที่ 2 ไปเก็บสลากที่มีสัญลักษณ์ rejoice กลางอากาศ ภายในเวลา 60 วินาที รวมทั้ง 2 รอบ 90 วินาที ถ้าหากผู้เข้าแข่งขันทั้ง 3 เก็บสลากตราสัญลักษณ์ rejoice จนครบ 30 ใบ(โดยแต่ละใบมีมูลค่าใบละ 3,000 บาท) จะได้รับเงินรางวัล 100,000 บาททันที แต่ถ้าหากไม่ถึง 30 ใบ ก็จะได้รับเงินเท่าที่ทำได้กลับบ้านไป ผู้สนับสนุนหลักในการชิงโชคคือแชมพูรีจอยส์ เกมนี้เริ่มใช้ตั้งแต่ปี2546-2547

รอบแจ็กพอต (รูปแบบที่ 4)

หมุนป้าย เจอคำว่า rejoice  ชนะทันทีรับแจ็กพอตแตก มูลค่า100,000บาท
แต่ถ้าส่งทีมละ3ท่าน 
หมุนป้าย ครีมบำรุงผม rejoice แต่ถ้าทำแจ็กพอตไม่แตก
มูลค่า10,000 บาทรับกลับบ้านไป

รอบแจ๊กผอต (รูปแบบปี 2551-2552)

โดยในรอบนี้จะมีแผ่นป้ายผู้สบับสนุนหลักอยู่ 14 ป้าย โดยมีเลข 1 - 5 สลับกันอยู่ 13 ป้าย และ ป้ายพิเศษ 1 ป้าย ซึ่งเป็นเงินรางวัล 10,000 บาท และสามารถใช้แทนเลขไหนก็ได้ (ผู้สบับสนุนในขณะนั้นคือ กาแฟเนเจอร์กิ๊ฟ) โดยต้องทายว่า ป้ายต่อไป เล็กกว่า หรือ ใหญ่กว่า (ซึ่งกติกาจะคล้ายกับ พลิกล็อก) ถ้าทายถูกจะได้ป้ายละ 10,000 บาท หากทายถูกครบ 5 ป้าย จะได้รับเงินรางวัล 100,000 บาท เงินรางวัลสูงสุดคือ 110,000 บาท

รอบเปิดป้ายตกรอบ

โดยในรอบนี้จะมีแผ่นป้ายผู้สบับสนุนหลักอยู่ 14 ป้าย เป็นเงิน 5,000 บาท ทั้งหมด 9 ป้าย และตัวหยุดซึ่งเป็นหน้าพิธีกรทั้ง 5 คน คนละ 1 ป้าย (ผู้สบับสนุนในขณะนั้นคือ แป้งเบบี้มายด์) โดยให้ผู้เข้าแข่งขันที่ตกรอบจากการประกวด สู่ฝันปั้นดาว ในสัปดาห์นั้นเป็นคนเลือก เปิดได้เท่าไหร่เอาไปเท่านั้น